ระเบียบการท่าเรือแห่งประเทศไทยว่าด้วยการกำหนดขั้นตอนและระยะเวลาการปฏิบัติงานเพื่อประชาชนของท่าเรือพาณิชย์แหลมฉบัง พ.ศ. 2536
ระเบียบการท่าเรือแห่งประเทศไทย
ว่าด้วยการกำหนดขั้นตอนและระยะเวลาการปฏิบัติงานเพื่อประชาชน
ของท่าเรือพาณิชย์แหลมฉบัง
พ.ศ. ๒๕๓๖
 

เพื่อให้การปฏิบัติงานตามคำขอของประชาชนที่ไม่อาจดำเนินการให้แล้วเสร็จภายใน
๑ วันทำการนับแต่เวลาที่ได้รับคำขอเป็นไปด้วยความสะดวก ประหยัดเพื่อประโยชน์ของรัฐและประชาชน
ตามระเบียบสำนักนายกรัฐมนตรี ว่าด้วยการปฏิบัติราชการเพื่อประชาชนของหน่วยงานของรัฐ
พ.ศ. ๒๕๓๒ ฉะนั้น อาศัยอำนาจตามความในมาตรา ๓๒ (๒)
แห่งพระราชบัญญัติการท่าเรือแห่งประเทศไทย พ.ศ. ๒๔๙๔ จึงให้วางระเบียบขึ้นไว้ดังนี้

ข้อ ๑ ระเบียบนี้เรียกว่า
ระเบียบการท่าเรือแห่งประเทศไทย ว่าด้วยการกำหนดขั้นตอนและระยะเวลาการปฏิบัติงานเพื่อประชาชนของท่าเรือพาณิชย์แหลมฉบัง
พ.ศ. ๒๕๓๖

ข้อ ๒[๑] ให้ใช้ระเบียบนี้ตั้งแต่วันถัดจากวันประกาศเป็นต้นไป

ข้อ ๓ นับแต่วันใช้ระเบียบนี้ ให้ยกเลิกระเบียบ ข้อบังคับ
คำสั่ง หรือประกาศที่ขัดหรือแย้งกับระเบียบนี้

ข้อ ๔ ในระเบียบนี้
การปฏิบัติงานเพื่อประชาชน หมายถึง
การดำเนินการให้บริการของหน่วยงานต่าง ๆ ของท่าเรือพาณิชย์แหลมฉบังจนแล้วเสร็จ
ตามคำขอที่ประชาชนยื่นตามระเบียบข้อบังคับ คำสั่ง หรือประกาศของท่าเรือพาณิชย์แหลมฉบัง
การท่าเรือแห่งประเทศไทย เกี่ยวกับเรือหรือสินค้าหรือกิจการอื่นที่เกี่ยวข้อง
ประชาชน หมายถึง บุคคลธรรมดา นิติบุคคล
หรือคณะบุคคลที่กฎหมายรับรองซึ่งเป็นผู้ยื่นคำขอ

ข้อ ๕ ให้หน่วยงานต่าง ๆ
ของท่าเรือพาณิชย์แหลมฉบังอำนวยความสะดวกและเร่งรัดการปฏิบัติงานตามคำขอของประชาชนให้เสร็จเรียบร้อยโดยเร็ว

ข้อ ๖ งานที่ไม่สามารถดำเนินการตามคำขอให้แล้วเสร็จภายใน
๑ วันทำการนอกเหนือจากที่ได้กำหนดขั้นตอนและระยะเวลาดำเนินการไว้แล้วมีดังนี้
๖.๑ การวางเงินหรือสัญญาค้ำประกัน
หรือต่ออายุสัญญาค้ำประกัน เพื่อใช้บริการเงินเชื่อ
๖.๒ การคืนเงินหรือหนังสือสัญญาค้ำประกันเพื่อใช้บริการเงินเชื่อ
๖.๓ การคืนเงินมัดจำค่าภาระให้แก่เจ้าของหรือตัวแทนเจ้าของเรือหรือเจ้าของสินค้า
๖.๔ การคืนเงินหรือหนังสือสัญญาค้ำประกัน
สัญญาซื้อขายหรือจัดจ้าง
๖.๕ การขอจดทะเบียนสำหรับผู้ประกอบกิจการส่งเสบียงและของใช้ให้แก่เรือเดินทะเลต่างประเทศ

ข้อ ๗ ในกรณีที่พนักงานของหน่วยงานใดไม่ปฏิบัติตามระเบียบนี้
โดยไม่มีเหตุผลอันสมควรให้ถือว่าเป็นการกระทำผิดวินัย
ในกรณีที่พนักงานของหน่วยงานใดจงใจไม่ปฏิบัติตามระเบียบนี้
อันเป็นเหตุให้เกิดความเสียหายอย่างร้ายแรงต่อท่าเรือพาณิชย์แหลมฉบัง
การท่าเรือแห่งประเทศไทย หรือหน่วยงานของรัฐหรือประชาชน
ให้ถือว่าเป็นความผิดทางวินัยอย่างร้ายแรง

ข้อ ๘ ให้ผู้อำนวยการท่าเรือพาณิชย์แหลมฉบัง
เป็นผู้รักษาการให้เป็นไปตามระเบียบนี้

ประกาศ ณ วันที่ ๒๗ กรกฎาคม ๒๕๓๗
พลเรือโท สมนึก
เทพวัลย์
ผู้อำนวยการ
[เอกสารแนบท้าย]

๑.
ขั้นตอนการคืนเงินหรือหนังสือสัญญาค้ำประกันเพื่อใช้บริการเงินเชื่อ
๒. ขั้นตอนการคืนเงินหือหนังสือสัญญาค้ำประกัน
สัญญาซื้อขายหรือจัดจ้าง
๓. ขั้นตอนการคืนเงินมัดจำค่าภาระให้เจ้าของหรือตัวแทนเจ้าของเรือหรือเจ้าของสินค้า
๔.
ขั้นตอนการขอจดทะเบียนสำหรับผู้ประกอบกิจการส่งเสบียงและของใช้ให้แก่เรือเดินทะเลต่างประเทศ
๕.
ขั้นตอนการวางเงินหรือหนังสือสัญญาค้ำประกันหรือต่ออายุสัญญาค้ำประกันเพื่อใช้บริการเงินเชื่อ

(ดูข้อมูลจากภาพกฎหมาย)


































ปิยะธิดา/ปรับปรุง
๘
พฤศจิกายน ๒๕๖๐


[๑] ราชกิจจานุเบกษา
เล่ม ๑๑๑/ตอนพิเศษ ๓๐ ง/หน้า ๒๕/๒๑ กรกฎาคม ๒๕๓๗